Pharos Alecsandria - Wicipedia

# Pharos Alecsandria

### Oddi wrth Wicipedia, y gwyddoniadur rhydd.

Pharos Alecsandria (engrafiad lliwiedig gan Martin Heemskreck)

Y goleudy enwog ar gopa dwyreiniol yr ynys fechan o'r un enw o flaen harbwr dinas Alecsandria yn yr Aifft; un o Saith Rhyfeddod yr Hen Fyd.

Roedd yn dwr wedi ei wneud â blociau o marmor gwyn. Fe'i codwyd gan Sostratus o Cnidus yn 270 C.C. ar gyfer y brenin Ptolemy Philadelphus. Gwariwyd 800 talent arian ar ei gyfer. Roedd yn codi fel pyramid ac iddo dri llawr (neu ragor), pob un yn llai na'r llall ac o siapiau gwahanol, y cyntaf yn siâp sgwâr, yr ail yn wythochrog, a'r olaf yn grwn. Fe'i addurnwyd â phileri ac orielau ysblennydd.

Ymddengys fod ei uchder o gwmpas 35m, ond mae rhai awduron diweddarach yn honni ei fod yn fwy o gryn dipyn, e.e. tua 1250m yn ôl Stephanus o Fysantium! Mae'r awdur Iddewig Josephus yn dweud fod twr Phasael yng Nghaersalem i'w gymharu â'r Pharos o ran ei uchder, sy'n rhoi uchder o tua 135 troedfedd (90 cubit) iddo.

Roedd y Pharos yn dal i sefyll mor ddiweddar â'r flwyddyn 1300. Yn ddiweddarach, mabwysiadwyd yr enw pharos ar gyfer pob goleudy arall yn yr Hen Fyd. Cododd y Rhufeiniaid nifer fawr ohonynt o gwmpas y Môr Canoldir, ond dim ond goleudy Ravenna a ddaeth yn agos i'r Pharos am ei uchder a'i ysblander.

## [golygu] Ffynhonnell

- Oskar Seyffert, A Dictionary of Classical Antiquities (argraffiad newydd, Llundain, 1902)

Wedi dod o "http://cy.wikipedia.org../../../p/h/a/Pharos_Alecsandria_eec6.html"

Categorïau tudalen: Saith Rhyfeddod yr Hen Fyd | Safleoedd Clasurol | Gogledd Affrica

##### Views

- Erthygl
- Sgwrs
- Diwygiad cyfoes

##### Chwilio